Idol (Ísland)

***Idol*** (hét áður ***Idol stjörnuleit***) er íslenska útgáfan af breska raunveruleikaþættinum *[[Pop Idol]]* og eru sýndir á Stöð 2. Þættirnir voru vinsælir á Íslandi og ganga út á söngkeppni þar sem þátttakendur keppast um að verða Idol stjarna Íslands. Dómarar velja hver komast upp úr áheyrnarprufunum, en sjónvarpsáhorfendur velja með símakosningu hvaða keppendur komast áfram í hverjum þætti og sigra. Keppendur þurfa að vera á aldrinum 16-30 ára. 

Þættirnir hófu göngu sína árið 2003 undir nafninu *Idol stjörnuleit* og urðu til fjórar þáttaraðir þangað til að þáttunum lauk árið 2009. Í júní 2022 var tilkynnt að ný þáttaröð yrði sýnd um haustið, en í þetta skiptið hétu þættirnir einfaldlega *Idol*. 

Fimmta þáttaröðin, sem voru 10 þættir, hófst 25. nóvember 2022 og lokaþátturinn var sýndur 10. febrúar 2023 þar sem Saga Matthildur stóð uppi sem sigurvegari. Sjötta þáttaröðin hófst 24. nóvember 2023.
## Dómarar og kynnar

Dómarar í fyrstu tveimur þáttaröðum voru Bubbi Morthens, Sigga Beinteins og Þorvaldur Bjarni Þorvaldsson. Í þriðju þáttaröð komu Páll Óskar Hjálmtýsson og Einar Bárðarson inn í staðinn fyrir Þorvald Bjarna Þorvaldsson. Í fjórðu þáttaröð voru dómarar Jón Ólafsson, Selma Björnsdóttir og Björn Jörundur Friðbjörnsson. Í fimmtu og sjöttu þáttaröð eru dómarar Herra Hnetusmjör, Birgitta Haukdal, Bríet og Daníel Ágúst. 

Kynnar í fyrstu fjórum þáttaröðum voru Sigmar Vilhjálmsson og Jóhannes Ásbjörnsson, sem voru þekktir sem tvíeykið Simmi og Jói. Kynnar í fimmtu og sjöttu þáttaröð eru Aron Már Ólafsson (Aron Mola) og Sigrún Ósk Kristjánsdóttir. Tónlistarstjóri í fimmtu og sjöttu þáttaröð er Magnús Jóhann Ragnarsson. 

## Keppendur og sigurvegarar
### Sigurvegarar
Aðeins einn keppandi stendur uppi sem sigurvegari og er valinn af sjónvarpsáhorfendum með símakosningu.

### Þáttaröð 1
Fyrsta þáttaröðin var sýnd frá 2003 til 2004. Níu keppendur komust áfram í beinar útsendingar. Anna Katrín Guðbrandsdóttir, Jón Sigurðsson og Kalli Bjarni komust áfram í úrslitaþáttinn þar sem Kalli Bjarni stóð uppi sem sigurvegari.

### Þáttaröð 2
Önnur þáttaröðin var sýnd frá 2004 til 2005. Tíu keppendur komust áfram í beinar útsendingar. Aðalheiður Ólafsdóttir og Hildur Vala Einarsdóttir komust í úrslitaþáttinn þar sem Hildur Vala stóð uppi sem sigurvegari.

### Þáttaröð 3
Þriðja þáttaröðin var sýnd frá 2005 til 2006. Tólf keppendur komust áfram í beinar útsendingar. Rapparinn Emmsje Gauti mætti í áheyrnarprufur, en komst ekki áfram. Ingó Veðurguð tók þátt og lenti í sjötta sæti. Ína og Snorri komust í úrslitaþáttinn þar sem Snorri stóð uppi sem sigurvegari.

**Skýring:**
:
:
:
:
:

### Þáttaröð 4
Eftir þrjár *Idol stjörnuleit* seríur í röð á árunum 2003 til 2006, fóru þættirnir í hlé og sneru aftur árið 2009 með fjórðu þáttaröðina. Um 1.600 einstaklingar sóttu um að taka þátt. Áheyrnarprufurnar fóru fram á Hilton-hótelinu í Reykjavík. Anna Hlín Sekulic og Hrafna Hanna Elísa Herbertsdóttir komust í útslitin þar sem Hrafna stóð uppi sem sigurvegari.

### Þáttaröð 5

Í júní 2022 var tilkynnt um nýja þáttaröð undir nafinu *Idol*. Viku síðar var tilkynnt að dómarar væru Herra Hnetusmjör, Birgitta Haukdal, Bríet og Daníel Ágúst. Kynnar þáttanna voru Aron Már Ólafsson og Sigrún Ósk Kristjánsdóttir. Verðlaun fyrir sigurvegarann voru vinningar að andvirði tveggja milljóna króna og samningur við Universal Music AS í Noregi um útgáfu og dreifingu á stuttskífu.

Í júní var opnað fyrir skráningu þátttakenda. Fólki bauðst líka að mæta í áheyrnarprufur hjá framleiðendum þáttarins. Þær fóru fram á 5 stöðum á landinu í ágúst. Af tæplega eitt þúsund umsækjendum voru um hundrað manns sem sungu fyrir dómarana. Upptökur og áheyrnarprufur fyrir dómana hófust í september í myndveri Stöðvar 2 á Suðurlandsbraut. Útsendingar hófust þann 25. nóvember á Stöð 2. Þættirnir voru sýndir á föstudögum og urðu tíu talsins. Þrír þættir sýndu frá dómaraprufum. Tveir þættir sýndu frá miðstigi keppninnar sem fór fram í Salnum í Kópavogi. Fimm þættir voru sýndir í beinni útsendingu. Beinar útsendingar fóru fram í kvikmyndaverinu í Gufunesi. Átta keppendur komust áfram í beinar útsendingar þar sem áhorfendur réðu útslitum þeirra með símakosningu.  Beinar útsendingar hófust 13. janúar og úrslitaþáttur fór fram 10. febrúar. Kjalar Martinsson Kollmar og Saga Matthildur Árnadóttir komust í útslitin þar sem Saga Matthildur stóð uppi sem sigurvegari.

**Skýring:**
:
:
:
:

### Þáttaröð 6
Skráning hófst fyrir sjöttu þáttaröðina í mars 2023, skömmu eftir að síðusu þáttaröð lauk. Dómarar og kynnar voru áfram þau sömu og í síðustu þáttaröð á undan. Prufur fóru fram í maí víðsvegar um land. Upptökur og dómarapufur hófust í ágúst í myndveri Stöðvar 2. Útsendingar hófust 24. nóvember 2023 á Stöð 2. Þættirnir voru sýndir á föstudögum og voru tólf talsins. Þrír þættir sýndu frá dómaraprufum. Fjórir þættir sýndu frá miðstigi keppninnar sem fór fram í október á Rokksafninu í Reykjanesbæ. Fimm þættir voru sýndir í beinni útsendingu. 

Átta keppendur komust áfram í beinar útsendingar þar sem áhorfendur réðu útslitum þeirra með símakosningu. Beinar útsendingar hófust 12. janúar og fóru fram í Fossaleyni í Grafarvogi. Um 450-500 sæti voru í boði fyrir áhorfendur í salnum og það seldist upp á öll kvöldin. Miðar á úrslitakvöldið seldust upp á innan við mínútu. Úrslitaþáttur fór fram 9. febrúar. Anna Fanney Kristinsdóttir, Björgvin Þór Þórarinsson og Jóna Margrét Guðmundsdóttir komust í útslitin þar sem þau fluttu öll eitt lag og sá keppandi sem hlaut fæst atkvæði datt út. Anna Fanney og Jóna Margrét komust áfram í aðra umferð þar sem þær sungu lagið „Skýjaborgir“ sem var samið af Halldóri Gunnari Pálssyni, Baldvini Hlynssyni og Unu Torfadóttur fyrir þáttinn. Anna Fanney stóð uppi sem sigurvegari. 

**Skýring:**
:
:
:
:

## Tengt efni
**[[Pop Idol]]*
**[[American Idol]]*
**[[X-Factor]]*
**[[Ísland Got Talent]]*

## Tenglar
* Heimasíða keppninnar 

## Tilvísanir